Foto: Aaron M. Sprecher/AP Images for Emirates Emirates aviakompaniyasi o‘z reyslaridan birini yukxonadagi ilon tufayli bekor qildi. Bu haqda aviatashuvchi matbuot xizmati xabar bergan. "Emirates 2017 yilning 8 yanvar kuniga belgilangan YeK0863 Maskat – Dubay reysi yukxonada ilon topilgani tufayli bekor qilinganini tasdiqlaydi, - deyiladi bayonot matnida. - Texnik xodimlar va farroshlar samolyot yana o‘z vazifasini bajarishga kirishishi uchun ishlashmoqda". Gulf News gazetasining ta’kidlashicha, sudralib yuruvchi jonivor tutib olingan. Nashr hodisa ijtimoiy tarmoqda keng muhokamalarga sabab bo‘lganini ta’kidladi. Foydalanuvchilarning aksariyati uni 2006 yilda taqdim etilgan “Ilon parvozi” trilleri bilan bog‘lashgan. Filmda xavfli guvohni o‘ldirish maqsadida qurbon o‘tirgan aviareysga zaharli ilonlar bo‘lgan konteyterni joylashtirgan mafiya haqida hikoya qilinadi.